2 tieners aangekeer vir moorde in Philippi-Oos | Netwerk24
07 Julie 2020 15:56
Sewe verdagtes het omstreeks 18:30 by 'n huis in Blok 4 ingestorm en blindelings begin skiet. Vier jong mans is op die toneel dood terwyl 'n vyfde later in 'n hospitaal gesterf het.
Brig. Novela Potelwa, Wes-Kaapse polisiewoordvoerder, sê in 'n verklaring onderskeidelik 'n 18- en 19-jarige is Maandag in Delft in hegtenis geneem.
"Speurders van Philippi-Oos, ondersteun deur lede van die nasionale openbare-orde-polisiëringeenheid, het inligting opgevolg en toegeslaan op 'n huis in Hoofweg in Delft."
Die verdagtes sal na verwagting Woensdag in die landdroshof in Athlone op aanklagte van moord verskyn.